Publication: Magyar Közlöny
Issue: MK-2004-59 (Year: 2004, Number: 59)
Era: 2004-2010
Section: Az államháztartásról szóló 1992. évi XXXVIII. törvény
Paragraph Index: 1639

c) az EK Szerzõdés I. mellékletében felsorolt termékekkel kapcsolatos kutatás-fejlesztési támogatások esetén a támogatási intenzitás vállalkozások tekintetében is elérheti a 100%-ot, amennyiben a következõ négy feltétel egyidejûleg teljesül: ca) a támogatás az érintett ágazat (vagy alágazat) általános érdekét szolgálja, más ágazatokban (vagy alágazatokban) folytatott verseny indokolatlan torzítása nélkül, cb) a kutatás témájáról és tényérõl és eredményérõl az információkat megfelelõ, legalább országos terjesztésû és nem egy adott szervezet tagjaihoz szóló lapokban vagy nyilvánosan elérhetõ elektronikus formában közzéteszik, biztosítva az érintett felek teljes körû értesítését, továbbá az információ nyilvánosságra hozatala mindenki számára ugyanakkor történik, cc) a munka eredményét hasznosítás céljából minden érdekelt fél (beleértve a támogatás kedvezményezettjét is) számára egyenlõ elbánás mellett bocsátják rendelkezésre, cd) a támogatás teljesíti a EK Szerzõdés I. mellékletben foglalt feltételeket, illetve az „Uruguay-i Fordulóban” vállalt többoldalú kereskedelmi tárgyalások során kötött agrár egyezményben foglaltakat.

Source: https://magyarkozlony.hu/hivatalos-lapok/f874aef6ac98f631e936323bcf23be9d6c4c29a9/dokumentumok/cd75894b396d7efd9c7cb38c12dd4511f0183ee4/letoltes